Windows 10
„Windows 10“ – Microsoft kompanijos sukurta operacinė sistema, pakeitusi savo pirmtakę „Windows 8.1“ operacinę sistemą. „Windows 10“ skirta asmeniniams, nešiojamiems ir planšetiniams kompiuteriams bei išmaniesiems telefonams. Apie šią operacinę sistemą buvo pranešta 2014 m. rugsėjį, o rinkoje ji pasirodė 2015 m. liepos 29 d. Vienas pagrindinių šios sistemos tikslų buvo sujungti daugelį Microsoft produktų ir jiems leisti naudotis viena bendra sistema. „Windows 10“ atnaujino vartotojo sąsają – įdiegė atnaujintą „Pradžios“ juostą, taip pat prie jos pridėjo išplėstus Start langus, naudotus „Windows 8“.